अनशन बस्ने, सहमति गर्ने, फेरि तोड्ने खालको दोहोरी चलिरहेको छ । १३ औं अनशनमा समेत यो स्थितिमा कुनै परिवर्तन भएको छैन । मेडिकल माफियासँग मिलेर काठमाडौं विश्वविद्यालय (केयू) ले एमबीबीएसको शुल्क ६० लाख रुपैयाँभन्दा बढी निर्धारण गरेको दाबी गर्दै डा. केसीले यसलाई तुरुन्त खारेज गर्नुपर्ने माग गरेका छन् । सरकारले २०७४–७५ सम्मका लागि एमबीबीएस पढाउन काठमाडौं उपत्यकामा ३८ लाख ५० हजार र उपत्यका बाहिर ४२ लाख ४५ हजार लिन पाउने तोकेको छ । बीडीएसका लागि १९ लाख ३२ हजार ६ सय १२ रुपैयाँ तोकिएको छ । त्रिविअन्तर्गतका निजी मेडिकल कलेजमा चिकित्साशास्त्रमा स्नातकोत्तर तहको शुल्क २२ लाख ५० हजार कायम गर्नुपर्ने डा. केसीको अडान छ ।
